Diari Oficial de la Generalitat Valenciana


Sumari del DOGV 8408, del 23-10-2018 (2018/9572)

RESOLUCIÓ de 15 d'octubre 2018, de la directora general d'Assistència Sanitària, de concessió d'una nova beca després de la renúncia de la persona que ha sigut beneficiària d'aquesta.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8408

Data del DOGV
:   23-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9572


Data del document
:   15-10-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 15 d'octubre 2018, de la directora general d'Assistència Sanitària, de concessió d'una nova beca després de la renúncia de la persona que ha sigut beneficiària d'aquesta. [2018/9572]  
Considerant que l'Ordre 1/2017, de 16 de gener, de la Conselleria de Sanitat Universal i Salut Pública (DOGV 7965, 25.01.2017), aprova les bases reguladores de concessió de beques per a la realització de pràctiques professionals en la Direcció General d'Assistència Sanitària, Oficina Autonòmica de Salut Mental, a càrrec de l'aplicació pressupostària 09.44.62.0533.424.83.6, de la Direcció General d'Assistència Sanitària, línia de subvenció I35596133 dels pressupostos de la Generalitat Valenciana.  
Considerant que per mitjà de la Resolució de 25 d'agost de 2017, del director general d'Assistència Sanitària (DOGV 8130, 19.09.2017), es van adjudicar quatre beques, una de la quals es va adjudicar a Ángela Carbonell Marqués en l'especialitat de Treball Social. En aquesta resolució, es va establir una bossa de reserva prioritzada en funció de la puntuació obtinguda. Vist l'escrit de renúncia de la becària Ángela Carbonell Marqués amb efectes des de l'1 de febrer de 2018, i el dia 31 de gener de 2018 és l'últim dia en què va ser beneficiària de la beca.  
Considerant que per mitjà de la Resolució de 25 de gener de 2018, del director general d'Assistència Sanitària, de concessió d'una nova beca després de la renúncia de la persona que ha sigut beneficiària d'aquesta, es va adjudicar la beca per a la realització de pràctiques professionals a Laura María Huhtala, amb NIE ?.5751P.  
Vist l'escrit de renúncia presentat per la becària Laura María Huhtala, amb efectes des de l'1 de setembre de 2018, i el dia 31 d'agost 2018 és l'últim en què va ser beneficiària de la beca, resolc:  
  
  
Primer  
Considerar finalitzada l'adjudicació de la beca per a la realització de pràctiques professionals en la Direcció General d'Assistència Sanitària, de Laura María Huhtala, amb data 31 d'agost de 2018, i aquest és l'últim dia en què va ser beneficiària de la beca.  
  
Segon  
Adjudicar la beca per a la realització de pràctiques professionals en la Direcció General d'Assistència Sanitària, Oficina Autonòmica de Salut Mental, que ha quedat vacant, i després de la renúncia de la candidata següent que establia la bossa de reserva, a María Cañizares Cardos, amb NIF ?.1171C, pel període comprés entre el 15 d'octubre i el 30 de novembre de 2018, els dos inclosos, sense perjudici de la possible pròrroga de 9 mesos addicionals que estableix l'apartat tercer, paràgraf segon, de la Resolució de 28 d'agost, de la directora general d'Assistència Sanitària, per la qual s'actualitza l'import de les beques i es prorroguen per un període de 3 mesos addicionals la beca de pràctiques professionals que es va convocar per la Resolució de 8 de març de 2017.  
D'acord amb la resolució citada anteriorment, l'import de la beca concedida és de 1.023,16 euros bruts mensuals, subjectes a les retencions que siguen procedents legalment i finançades a càrrec dels pressupostos generals per a l'any 2018, de l'aplicació pressupostària 10.69.39.1596.980.84.9 i la línia de subvenció S97660325.  
Aquesta resolució no posa fi a la via administrativa, i s'adverteix que contra aquesta, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, es podrà interposar recurs d'alçada davant el secretari autonòmic de Salut Pública i del Sistema Sanitari Públic, en el termini d'un mes comptador des de l'endemà de la publicació d'aquesta resolució en el Diari Oficial de la Generalitat Valenciana, sense perjudici que es puga interposar qualsevol altre que es considere pertinent.  
  
  
València, 15 d'octubre de 2018.- La directora general d'Assistència Sanitària: María Amparo García Layunta.